Skemmdarverk voru unnin á listaverkum á sýningu í Gerðubergi eftir hádegi í gær og sást til spellvirkjans á öryggismyndavél. Spreyjað var yfir verkin sem unnin voru beint á veggi sýningarsalarins. Myndlistarmaðurinn Sigga Björg Sigurðardóttir segir að það verði flókið að laga verkin en ætlar ekki að láta deigan síga.
Verkin eru unnin með vatnslitum og bleki. Skemmdarverkin með olíumálningu úr spreybrúsa. Í upptökum úr öryggismyndavél sést hvar maður gengur rólega inn í salinn og spreyjar yfir listaverkin. Sigga Björg Sigurðardóttir fundaði með deildarstjóra Gerðubergs undir hádegi um hvað skuli gera. Hún er furðu lostin yfir verknaðinum en hyggst ekki gefast upp þótt móti blási.
einhver öfgafull viðbrögð sem ég mun þurfa að bregðast við.
Sýningin, sem ber nafnið Stanslaus titringur, hófst á laugardag og er sumarsýning Gerðubergs. Til stóð að hún yrði fram undir miðjan ágúst. Einnig átti að skipuleggja viðburði í rými sýningarinnar.